ഖത്തറില് കോവിഡ് ചട്ടലംഘകരുടെ എണ്ണം വര്ധിക്കുന്നു നടപടി ദോഹ പരിശോധനകള് കടുപ്പിക്കുമ്ബോഴും ഖത്തറില് കോവിഡ് നിയന്ത്രണങ്ങള് ലംഘിക്കുന്നവരുടെ എണ്ണം വര്ധിക്കുന്നു .1,143 പേര്ക്കെതിരെയാണ് ആഭ്യന്തര മന്ത്രാലയം കഴിഞ്ഞ ദിവസം നടപടി സ്വീകരിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മാസ്ക് ധരിക്കല്, ശാരീരിക അകലം പാലിക്കല്, മൊബൈല് ഫോണില് ഇഹ്തെറാസ് ആപ്പ് ഇന്സ്റ്റാള് ചെയ്ത് ആക്റ്റിവേറ്റ് ചെയ്യല് എന്നീ കോവിഡ് മുന്കരുതല് വ്യവസ്ഥകള് രാജ്യത്ത് നിര്ബന്ധമാണെന്നിരിക്കെയാണ് ചട്ട ലംഘനം തുടരുന്നത് . കോവിഡിനെതിരെ ജാഗ്രത തുടരണമെന്ന് സമൂഹ മാധ്യമങ്ങളിലൂടെ സമഗ്ര ബോധവല്ക്കരണവും വ്യവസ്ഥകള് പാലിക്കുന്നുണ്ടോയെന്നറിയാന് കര്ശന പരിശോധനകളും തുടരുന്നതിനിടെയാണ് ലംഘകര് വര്ധിച്ച് വരുന്നത് . കഴിഞ്ഞ ദിവസം നടപടിക്കു വിധേയരായ 1,143 പേരില് 789 പേര് മാസ്ക് ധരിക്കാത്തവരും 342 പേര് ശാരീരിക അകലം പാലിക്കാത്തവരും 12 പേര് ഇഹ്തെറാസ്ആപ്പ് ആക്റ്റിവേറ്റാക്കാത്തവരുമാണ്. യാത്രാ ചട്ടങ്ങളും ഹോം ക്വാറന്റീന് വ്യവസ്ഥകളും ലംഘിക്കുന്നവര്ക്കെതിരെയും നടപടി എടുക്കുന്നുണ്ട്.The post ഖത്തറില് കോവിഡ് ചട്ടലംഘകരുടെ എണ്ണം വര്ധിക്കുന്നു നടപടി first appeared on MalayalamExpressOnline.